
Republika Hrvatska
 Općinski sud u Rijeci
      Prekršajni odjel

Poslovni broj	Pp G-1549/2019-15

R E P U B L I K A  H R V A T S K A

R J E Š E NJ E

	Općinski sud u Rijeci, po sucu Vladi Pleše, na temelju prijedloga sudske savjetnice Karoline Dragojević, u prekršajnom postupku protiv I. okrivljene pravne osobe HONI d.o.o. i okrivljene odgovorne osobe u pravnoj osobi Nihada Dizdarevića oboje zastupani po braniteljima iz Zajedničkog odvjetničkog ureda Lekaj i Rogić iz Rijeke, zbog prekršaja iz članka 229. stavka 1. u svezi sa točkom 3. i stavkom 2. Zakona o radu ("Narodne novine" broj 93/14, 127/17 – dalje u tekstu ZOR-a), i prekršaja iz članak 172. stavka 2. točke 4. i stavka 3. Zakona o mirovinskom osiguranju ("Narodne novine" broj 157/13, 151/14, 33/15, 93/15, 120/16, 18/18, 62/18, 115/18 – dalje u tekstu ZOMO-a) pokrenutom optužnim prijedlogom Državnog inspektorata Rijeka, Klasa: UP/I-116-02/19-01/69, Urbroj: 443-13-10-03-01/19-19-13 odlučujući o troškovima postupka, 2. ožujka 2026., 

r i j e š i o  j e
	Na temelju odredbe članka 140. stavka 2. Prekršajnog zakona (Narodne novine broj 107/07, 39/13, 157/13, 110/15, 70/17 i 118/18, 114/22 dalje: PZ) imaju se na teret proračunskih sredstava isplatiti troškovi prekršajnog postupka okrivljenika u ukupnom iznosu od  550,00 ( petsto pedeset) eura uplatom na račun branitelja okrivljenika iz Zajedničkog odvjetničkog ureda Lekaj i Rogić iz Rijeke broj: HR2724020061140178573 otvoren kod Erste & Steiermarkische bank d.d..
Obrazloženje
1. Pravomoćnom presudom posl.br. 2.veljače 2026., odbijena je optužba protiv okrivljenika, zbog djela prekršaja iz članka 229. stavka 1. u svezi sa točkom 3. i stavkom 2. Zakona o radu  i dr.  Primjenom odredbe članka 140. stavka 2. PZ-a odlučeno je da troškovi prekršajnog postupka padaju na teret proračunskih sredstava. 

2. Okrivljenici su putem branitelja pravodobno 19.veljače 2026., podnijeli zahtjev za naknadu troškova prekršajnog postupka u ukupnom iznosu od 550,00 eura, a koji iznos uključuje i iznos PDV-a obračunat po stopi od 25%.
3. Zahtjev za naknadu troškova je osnovan.

4. Na radnje branitelja okrivljenika u ovom predmetu primjenjuje se Tarifa o nagradama i naknadi troškova za rad odvjetnika (NN br. 142/12, 103/14, 118/14, 107/15, 37/22, 126/22, 138/23 dalje: Tarifa) sukladno odredbi Tbr. 48. Tarife koja određuje da kada sud ili drugo tijelo odlučuje o nagradi troškova zastupanja na teret protivne strane, primjenjuje tarifu i vrijednost boda koja je na snazi u vrijeme donošenja odluke o trošku postupka.

5. Na temelju Tbr.4 u svezi Tbr. 7 Tarife priznaje se nagrada u visini od 100 bodova za zastupanje na raspravi održanoj dana 4.travnja 2023.,  što uz vrijednost boda od 2,00 eura, sveukupno iznosi  200,00 eura.

6. Na temelju Tbr.1/4 Tarife priznaje se nagrada u visini od 100 bodova za pisanu obranu,  što uz vrijednost boda od 2,00 eura, sveukupno iznosi  200,00 eura.

7. Slijedom iznijetog, priznaju se troškovi prekršajnog postupka u  iznosu od 550,00 eura,  na koji iznos je primjenom tbr. 42. citirane tarife obračunat porez na dodanu vrijednost i na temelju Tbr. 40. Tarife uvećanje za zastupanje više osoba. 

Rijeka, 2. ožujka 2026.

Sudska savjetnica:							        Sudac:
Karolina Dragojević, v.r.                                                                  Vlado Pleše, v.r.




UPUTA O PRAVU NA PRAVNI LIJEK:
Protiv rješenja stranke i osobe čija su prava povrijeđena mogu podnijeti žalbu. Žalba se podnosi ovome sudu u roku 3 (tri) dana od dana dostave rješenja u dovoljnom broju primjeraka za prvostupanjski i drugostupanjski sud.


DNA:

1.Okrivljenoj pravnoj osobi
2.Okrivljenoj odgovornoj osobi
3. Branitelju okrivljenika
 - po pravomoćnosti:
	- računovodstvo;

3. Zahtjev za naknadu troškova je osnovan.

